
Par atklāta konkursa nolikuma skaidrojumu 
Limbažu novada pašvaldības Iepirkumu komisija saņēmusi precizējošās informācijas pieprasījumu atklātā konkursā “Gaismas tehnikas piegāde Limbažu Bērnu un jauniešu centram”, iepirkuma identifikācijas Nr.- LNP 2026/124.
Jautājums:
Vēlamies uzzināt, kāpēc ir nepieciešami tikai konkrēta ražotāja iekārtas? Nekur nav minēts, ka ir iespēja piedāvāt alternatīvus variantus.

Tāpat tehniskajā specifikācijas 3. ailē minētais produkts (FLASH Professional LED PAR 64 300W 6in1 COB RGBWA UV SHORT + BARNDOOR mk2) netiek vairs ražots, savukārt, līdzīgi produkti nekvalificējās pēc tehniskajiem parametriem.

Kāds būtu rīcības plāns šajā gadījumā?

ATBILDE:
Veicot tirgus izpēti, tika konstatēts, ka konkrētā iekārta ir pieejama. Ja iekārtu nav iespējams piegādāt, var iesniegt ekvivalentu, kā to nosaka atklāta konkursa nolikuma 3. pielikuma “Tehniskā specifikācija” 3. punkts Visas tehniskajā specifikācijā norādītās preču zīmes, modeļi vai ražotāji ir minēti tikai, lai raksturotu nepieciešamo kvalitātes un funkcionālo līmeni, un visur ir saprotami kopā ar vārdiem "vai ekvivalents". Pretendents, piedāvājot ekvivalentu preci, iesniedz tehnisko salīdzinājumu, kas apliecina piedāvātās preces atbilstību vai pārākumu attiecībā pret tehniskajā specifikācijā noteiktajām prasībām.
Iepirkumu komisijas priekšsēdētājs							      J. Graudiņš

